Meisie (14) se lyk in Soweto gekry | Netwerk24
05 April 2020 13:33
Volgens 'n verklaring van die Gautengse onderwysdepartement is die 14-jarige meisie Donderdag na 'n winkel in Dobsonville en weer huis toe. Sy het egter 'n paar items vergeet en is terug winkel toe, waarna sy verdwyn het.
"Die familie het na haar begin soek maar kon haar nie opspoor nie en sy is by die plaaslike polisiekantoor as vermis aangemeld," lui die verklaring.
"Haar lyk is Vrydag in die Emdeni-uitbreiding in Soweto gekry."
Panyaza Lesufi, Gautengse LUR vir onderwys, het sy medelye oor die voorval uitgespreek.
"Hoe slaap mense ná hul barbaarse en wrede optrede? Ons is verpletter en saam met die familie en skoolgemeenskap hartseer."